**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **09.12.2021 o 10.00h.**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Silvia Pilková - členka predstavenstva

Monika Ďurajková - členka predstavenstva ( on line )

**Prítomní za dozornú radu:**

**Prítomní za CULTUS Ružinov, a.s.:**

Andrea Kozáková - riaditeľka

Monika Smutná - office manager

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky:

1. Kontrola úloh

2. „Per rollam“ hlasovania

3. Hospodárenie 2021

4. VO právne služby

5. Rôzne

Keďže neboli návrhy na zmenu ani doplnenie programu, PP dal hlasovať o návrhu programu.

*Hlasovanie:*

*Za: 4*

*Proti: 0*

*Zdržal sa: 0*

Program bol prijatý.

**Bod č. 1. – Kontrola úloh**

PP si prešiel s členmi predstavenstva Kontrolu úloh z predošlých predstavenstiev zo zápisníc podľa termínov.

**Bod č. 2. – „Per rollam“ hlasovania**

Uznesenie ,, per – rollam „ z 21.10.2021 č. / 1.*: Predstavenstvo schvaľuje cenu 465 EUR za prenájom Veľkej sály DK Ružinov so službami za predstavenie Sex noci svätojánskej v podaní Divadla mesta Trenčín podľa žiadosti zaslanej p. riaditeľkou dňa 21.10.2021..*

*Hlasovanie:*

*Za:*

*Proti:*

*Zdržal sa:*

Uznesenie bolo prijaté.

Uznesenie ,, per – rollam „ z 25.11.2021 č. / 1.*: Predstavenstvo schvaľuje zmenu Obchodného plánu 2021 tak, ako ju zaslala p. riaditeľka Spoločnosti 25.11.2021. Predstavenstvo žiada PP, aby informoval akcionára o tejte zmene. .*

*Hlasovanie:*

*Za: 4*

*Proti: 0*

*Zdržal sa:* 0

Uznesenie bolo prijaté.

**Bod č. 3 – Hospodárenie 2021**

P. riaditeľka poslala predsedovi a členom predstavenstva predpokladaný výsledok hospodárenia 2021. Hospodársky výsledok sa oproti predpokladom spred mesiaca zmenil o vyše cca. - 30.000,- EUR, čo znamená, že HV Spoločnosti za rok 2021 bude veľmi pravdepodobne záporný, napriek opatreniam, ktoré dohodol PP s p. starostom a p. riaditeľka s ekonomickým odborom MČ. PP skonštatoval, že dopad pandémie Sars-COV-2 na Spoločnosť v rozsahu cca. 200.000 EUR, sa nepodarilo celkom vykompenzovať úspornými opatreniami na strane nákladov ani opatreniami na strane výnosov.

**Bod č. 4 – VO na právne služby**

P. riaditeľka informovala, že 22.10.2021 bolo vyhlásené VO na právne služby s tým, že Spoločnosti bolo doručených päť ponúk na právne služby, ktoré p. riaditeľka konzultovala s odborníkom na VO. V prvej ponuke spoločnosti bolo zistená skutočnosť, že Spoločnosť nesplnila podmienky účasti, a preto bola zo súťaže vyradená. V druhej ponuke sa nachádzala nezrovnalosť, ktorú daná spoločnosť nevysvetlila ani inak nereagovala. Tretí v poradí bola spoločnosť Nosko & Partners, s.r.o., ktorá splnila všetky podmienky VO a bola vyhodnotená ako úspešný uchádzač*.*

P. Ďurajková poprosila p. riaditeľku pre ostatné ponuky do zápisnice rozpísať cenové ponuky za obe položky zvlášť, keďže to v danej zápisnici absentuje. Taktiež namietala predpokladanú hodnotu zákazky 260 000 EUR, vzhľadom na predchádzajúci objem súťaže 30 000 EUR podľa jej slov ide o nepomer. Taktiež uviedla, že podľa jej názoru nemusel byť interný právnik z rovnakej právnej kancelárie.

P. Fabián uviedol, že počas neprítomnosti p. Ďurajkovej na ostatných stretnutiach predstavenstva (zo zdravotných dôvodov), predstavenstvo prerokovalo aj túto otázku. Vysvetlil dôvody, ku ktorým dospelo, prečo je dôležité, aby právnik pôsobiaci na mieste v DK Ružinov bol z rovnakej právnej kancelárie ako tá, ktorá poskytuje služby pre Spoločnosť. Predpokladaná hodnota zákazky nie je smerodajná vzhľadom na to, že zmluva sa uzatvára len na 2 roky – do konca roka 2023, pričom nie je predpoklad presiahnutia 30.000 EUR + DPH.

**Bod.č. 5 –Rôzne**

Uznesenie č. 09.12.2021 / 1.: *Predstavenstvo schvaľuje žiadosť OZ Cestou necestou, zo dňa 30.11.2021.*

*Hlasovanie:*

*Za:* 4

*Proti:*  0

*Zdržal sa*: 0

Uznesenie bolo prijaté.

Uznesenie č. 09.12.2021/ 2.: *Predstavenstvo schvaľuje žiadosť DIVADLO KOMÉDIE, občianske združenie zo dňa 08.12.2021.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Uznesenie č. 09.12.2021/ 3.: *Predstavenstvo schvaľuje žiadosť spoločnosti Music Market, s.r.o o predĺženie prenajatia nebytových priestorov s tým, že  zmluva bude so splatnosťou do konca roku 2026. Túto zmluvu bude možné ukončiť predčasne výpoveďou zo strany Spoločnosti v prípade plánovaných významných stavebných prác na objekte DK Ružinov a nájomné sa oproti predchádzajúcej zmluve zvýši o 10%.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Uznesenie č. 09.12.2021/ 4.: *Predstavenstvo schvaľuje žiadosť Súkromnej základnej umeleckej školy – Výtvarný ateliér LADON zo dňa 08.12.2021.*

*Hlasovanie:*

*Za:* 0

*Proti:* 3 ( p. Kurhajcová, p. Fabián, p. Pilková )

*Zdržal sa:* 1 ( p. Ďurajková )

Uznesenie nebolo prijaté.

Uznesenie č. 09.12.2021/ 5.: *Predstavenstvo schvaľuje žiadosť Súkromnej základnej umeleckej školy Prokofieova 5 zo dňa 15.11.2021 s tým, že podnájomca preinvestuje počas platnosti zmluvy o podnájme nebytového priestoru minimálne 10.000 EUR.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Uznesenie č. 09.12.2021/ 6.: *Predstavenstvo schvaľuje žiadosť o navýšenie miezd zamestnancov zo dňa 19.11.2021.*

*Hlasovanie:*

*Za:* 1 ( p. Pilková )

*Proti:* 0

*Zdržal sa:* 2 ( p. Kurhajcová, p. Fabián )

Nehlasoval: p. Ďurajková

Uznesenie nebolo prijaté.

Uznesenie č. 09.12.2021/ 7.: *Predstavenstvo schvaľuje uzavretie zmluvy o podnájme so spoločnosťou AIR&WORLD, s.r.o. v zmysle e-mailu od p. Mihálika z právnickej kancelárie Nosko & Partners, s.r.o*., *zo dňa 07.12.2021 s tým, že sa nájomné oproti predchádzajúcej zmluve s podnájomcom zvyšuje o 10%.*

* *Inflačná položka sa prvý-krát použije najskôr v roku 2023*
* *v prípade nezrealizovania uvedených investícií v bode 7.13 podnájomca zaplatí zmluvnú pokutu 3.000 EUR.*
* *Zmluva bude uzavretá s platnosťou do 31.12.2023 a nájomca bude oprávnený odstúpiť od zmluvy v prípade ak podnájomca poruší svoju povinnosť a nevykoná nápravu ani do 14 dní odo dňa doručenia písomnej výzvy nájomcu namiesto 7 dní.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Predstavenstvo stanovilo termín ďalšieho stretnutia predstavenstva na 11.01.2022 o 10:00 v DK Ružinov.

PP poďakoval všetkým za účasť na stretnutí predstavenstva a stretnutie ukončil.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 09.12.2021

Zapísala: Monika Smutná